Վերջիններս համաձայն չեն դատարանի վճռի հետ եւ այն բողոքարկել են վերաքննիչ դատարանում: Սեպտեմբերի 27-ին տեղի ունեցավ վերաքննիչ բողոքի առաջին դատաքննությունը`Սուրիկ Ղազարյանի նախագահությամբ: Ամբաստանյալները միջնորդեցին կիրառել արագացված դատավարության կարգ: Մեղադրող Աշոտ Նադոյանն առարկեց միջնորդության դեմ, քանի որ մեղադրյալներն իրենց առաջադրված մեղադրանքներն ընդունել են մասնակիորեն: Դրանից հետո Գ. Մելքոնյանը եւ Ս. Նիկողոսյանը գրավոր դիմեցին դատարանին` հայտնելով, որ մեղսագրվող արարքներում իրենց ճանաչում են լիովին մեղավոր: Հաշվի առնելով Ա. Նադոյանի առարկությունը` դատարանը մերժեց միջնորդությունը: Այդ եւ հաջորդ դատական նիստերի ընթացքում հարցաքննվեցին տուժողն ու ամբաստանյալները: Վերջիններս հայտարարեցին, որ նշանակված պատիժը խիստ է: